text: Cléomades sor I destrier
   Séoit fin [et] fort et legier ;
   Les armes son pere à label
   Portoit, qui moult li sirent bel ;
   Et estoient d'un vert dyaspre
   Li label, et moult trouvoit aspre
   Le cheval sor quoi il séoit ;
   Si à point afrenés estoit
   Que tournans estoit à son gré
   Et mouvans tout à volenté.
   En armes ert moult bien séans,
   Et gracieus et avenans.
   Apers ert et amanevis.
   Sachiez nel vit pas à envis
   Ses peres, mais moult li plaisoit
   La maniere k'en lui avoit ;
   Car moult ert bien aparissant
   K'en lui auroit home vaillant.
  